Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -8. …
8 ต.ค. 2561

Tactical Move
เดินเกมกลยุทธ์บ่าย
SET Index ปรับลดลง -8.76 จุด (-0.51%) ปิดภาคเช้าที่ 1,711.76 จุด ด้วยมูลค่าการซื้อขาย 28,001.60 ล้านบาท
Most Positive Impact: SCB (+0.5 จุด), HMPRO (+0.39 จุด), ADVANC (+0.29 จุด)
Most Negative Impact: IVL (-1.53 จุด), EA (-0.83 จุด), PTTGC (-0.67 จุด)
แนวโน้มตลาดบ่าย
ตลาดหุ้นไทยภาคเช้าปรับตัวลดลงโดยถูกกดดันด้วยกลุ่มต่างๆ ได้แก่ กลุ่มพลังงาน (-2.54 จุด) ปิโตร (-2.28 จุด) อสังหาฯ (-1.11 จุด) และพาณิชย์ (-0.71 จุด) ส่วนกลุ่มที่ปรับเพิ่มขึ้นแทบไม่มีผลต่อตลาดแต่ยังถือว่าแข็งกว่าตลาด ได้แก่ กลุ่มธนาคาร (+0.35 จุด) และกลุ่มโรงพยาบาล (+0.27 จุด)
การเริ่มรายงานผลประกอบการในกลุ่มการเงินจะช่วยกระตุ้นให้ตลาดเกิดแรงเก็งกำไรผลประกอบการที่จะประกาศกันใน 1-2 สัปดาห์ข้างหน้าผนวกกับเม็ดเงินที่ไหลออกจากตลาดพันธบัตรสหรัฐจะช่วยหนุนให้ตลาดหุ้นสหรัฐฟื้นตัว สร้าง Sentiment บวกต่อตลาดอื่นๆโดยเฉพาะ SET Index ที่กำลังเข้าสู่ช่วงการทำ Earning Preview ของกลุ่มธนาคาร คาดว่า SET Index จะเคลื่อนไหวดีขึ้นในกรอบ 1,710-1,750 จุด ในสัปดาห์นี้
โดยในวันนี้กลุ่มธนาคารแข็งแกร่งกว่าตลาด เบื้องต้นคาดว่า BAY TISCO TMB KTB จะมีผลประกอบไตรมาส 3 ดีทั้ง QoQ และ YoY การที่หุ้นปรับตัวลงมองเป็นโอกาสในการเข้าสะสม
ประเด็นน่าติดตามในสัปดาห์นี้ สหรัฐจะมีการรายงานตัวเลข PPI และ CPI ประจำเดือน ก.ย. โดยตลาดคาดกาณ์ไว้ที่ 2.8% และ 2.4% YoY นอกจากนี้จีนจะมีการรายงานดุลการค้าประจำเดือน ก.ย.
หุ้นแนะนำ MEGA GFPT HANA